Just the Way You Are (שיר של ברונו מארס)

Just the Way You Are (בתרגום לעברית: בדיוק כמו שאת) הוא שיר של ברונו מארס מתוך אלבום הבכורה שלו, "Doo-Wops & Hooligans". השיר, שנכתב על ידי מארס יחד עם חבריו לסמיזינגטונס וח'ליל וולטון, יצא כסינגל הסולו הראשון של מארס ב-20 ביולי 2010 על ידי חברת התקליטים אלקטרה רקורדס. הסינגל זכה להצלחה במצעדי פזמונים ברחבי העולם והגיע למקום הראשון במצעד הבילבורד הוט 100, במצעד הסינגלים הבריטי, בקנדה ובמדינות נוספות ברחבי העולם. הסינגל הגיע גם למעמד של פלטינה משולשת בארצות הברית (למעלה מ-3 מיליון עותקים). השיר זכה בפרס גראמי בטקס גראמי ה-53, בקטגוריית "ביצוע הפופ הקולי הטוב ביותר לגברים". מבקרי מוזיקה רבים מארגונים וגופי תקשורת שונים הכלילו את השיר לסיכום השירים הטובים ביותר לשנת 2010. השיר קיבל אזכור מכובד בביקורתו של ג'רמי בלקלו ממגזין Access Hollywood ברשימתו 10 השירים המובילים לשנת 2010. אנטוני ראמוס ממגזין Access Hollywood הכליל את השיר במקום העשירי לפי בחירתו ברשימת 10 השירים הטובים ביותר לשנת 2010. לאחר ניצחונה של הזמרת הישראלית נטע בריזלי באירוויזיון 2018 עם להיטה הבין-לאומי "Toy", מדינת ישראל אירחה את האירוויזיון הבא בתל אביב-יפו ובחצי הגמר הראשון למופע, בחלק האמנותי של התחרות הופיעה הזמרת-יוצרת הישראלית דנה אינטרנשיונל עם השיר "Just the Way You Are". בסמוך להופעה של אינטרנשיונל עם השיר, נודע כי הוא הופץ כסינגל עם עטיפה נלווית. "Just the Way You Are" הוא הסינגל הראשון של הזמר-יוצר האמריקאי ברונו מארס הלקוח מאלבום הבכורה שלו, Doo-Wops & Hooligans. הסינגל שפורסם ביולי 2010 זכה להצלחה גדולה מאוד ונמכר בלמעלה מ-13 מיליון עותקים בארצות הברית בלבד; אחד מהשירים הנמכרים ביותר בכל הזמנים במדינה. בדצמבר 2018 פורסם כי דנה תופיע באחד מערבי אירוויזיון 2019 בתל אביב-ופו. אינטרנשיונל הופיעה בחצי הגמר הראשון שאירע ב-14 במאי 2019 עם גרסת כיסוי רשמית ל-"Just the Way You Are". בשלב ההצבעות טרם הוזמנה לעלות לבמה, המנחה הישראלי אסי עזר שיתף את הקהל בחוויתו כנער בארון צופה בזכייה של אינטרנשיונל באירוויזיון 1998 עם השיר "דיווה", ועל ההשראה שהיא נתנה לו. ההופעה התחילה בסרטון שצולם מראש של אינטרנשיונל בחדרי האיפור, בו היא הולכת לכיוון הבמה תוך כדי מעבר לשידור חי. במופע שולבה "מצלמת Kiss Cam", מצלמה שעוברת באולם וכשהיא נעצרת אקראית על זוגות בקהל, הם מתבקשים להתנשק. הופעתה של אינטרנשיונל זכתה לביקורות חיוביות. בכתבה שפורסמה ב-ynet נכתב כי ”בהיעדר בשורה כלשהי מטעם המתמודדים והמתמודדות, הייתה זו ההופעה של דנה אינטרנשיונל שהעניקה טאץ' של ערך מוסף. עזר, נרגש באמת, הציג אותה כאייקון של גאווה, ששינתה את חייהם של אינספור בני אדם, והוא ביניהם". באתר Yosmusic נכתב: "דנה אינטרנשיונל עטפה את השיר במעטה מסתורי אפלולי בחלקו הראשון של השיר. ההאטה של הקצב העניקה פרשנות אינטימית חדשה לשיר. אבל בהמשך הוא עובר במעבר חד לרחבות בקצב אלקטרוניק דאנס מיוסיק מוכר. מבחינת ההפקה והשואו - המעבר החד שירת את המטרה כולל החלק הדיבורי שנוסף לשיר". ברשתות החברתיות רבים ציינו את ההופעה כמרגשת, בניהם המגיש הבריטי גרהאם נורטון שכתב "בוכה לראות את מצלמת הנשיקות של דנה אינטרנשיונל”. מידע על הסינגל "Just the Way You Are" באתר מיוזיק בריינז מידע על היצירה "Just the Way You Are" באתר Discogs סרטון השיר "Just the Way You Are" באתר יוטיוב Access’ On The Download Staff’s Top 10’s Of 2010 | Access Online, Access (באנגלית) רועי אלמן, ליסבון, עמי פרידמן, רן בוקר, אירוויזיון 2018: ישראל זכתה במקום הראשון, באתר ynet, 12 במאי 2018 מלכת אירופה: נטע ברזילי ניצחה בגמר האירוויזיון, באתר וואלה, 12 במאי 2018 A. B. C. News, Israel wins Eurovision Song Contest with chicken dance, ABC News (באנגלית) אירוויזיון 2019 🇮🇱 | דנה אינטרנשיונל - Just the way you are - חצי הגמר הראשון של אירוויזיון 2019, נבדק ב-2023-03-25 Just The Way You Are, 2019-06-21, נבדק ב-2023-07-17 Doo-Wops & Hooligans, 2010-10-05, נבדק ב-2023-07-17 Gold & Platinum, RIAA (באנגלית אמריקאית) Just the Way You Are, Dana International community